Ġiraffa li kienet qed tiġi ttrasportata f’highway traffikuża fl-Afrika ta’ Isfel inqatlet wara li ħabtet rasha ma’ pont baxx. L-inċident seħħ ilbieraħ għall-ħabta tas-2.30 p.m. u inġibed fuq camera ta’ sewwieq li kien għaddej mill-highway. Huwa fisser l-inċident bħala xokkanti fejn irrakkonta d-daqqa kbira li qalgħet il-ġiraffa f’rasha hekk kif misset mal-pont. Is-soċjetà Afrikana għall-Ħarsien tal-Annimali qalet lil midja lokali li l-ġiraffa ma mitietx mad-daqqa iżda ftit tas-sigħat wara. Żiedet tgħid li s-sewwieq tat-trakk jista’ jħabbat wiċċu ma’ akkużi kriminali. Ir-ritratt ittieħed minn Engineer Thinus Botha, ta’ 32 sena. Fih jidhru żewġ ġiraffi jinstaqu fuq trakk fil-periferija ta’ Pretoria, il-kapitali tal-Afrika t’Isfel. Huwa ddeċieda li jwaqqaf il-ġemb biex jaqbad il-mument. Fil-fatt huwa kien xhud ta’ dan l-inċident kiefer ftit tal-minuti wara. “ Huwa qal li sema’ daqqa kbira u ra d-demm ħiereġ minn imnieħer il-ġiraffa u li ma kienx sorpriż li sar jaf li din mietet minħabba d-daqqa li qalgħet f’rasha.